Starfsfólk LbhÍ í heimsókn hjá Faxaflóahöfnum Aukið samstarf er milli Faxaflóahafna og Landbúnaðar-háskólans á Hvanneyri í kjölfar samstarfssamninga sem undirraðir voru í ársbyrjun . Starfsfólk Landbúnaðar-háskóla Íslands fékk góðar móttökur þegar það kom í heimsókna í bækistöðvar Faxaflóahafna í Reykjavík sl. föstudag og kynnti sér starfsemi fyrirtækisins . Í byrjun árs gerðu stjórnir LbhÍ og Faxaflóahafna með sér viljayfirlýsingu um samstarf og á grundvelli þess var gengið frá tveimur samningum um verkefni sem skólinn mun vinna fyrir Faxaflóahafnir sf . Annar samningurinn lítur að mælingum á sjávargæðum , en mánaðarlega verða tekin sjávarsýni á völdum stöðum á hafnarsvæðum Faxaflóahafna . Mælingarnar verða kynntar í framhaldinu og síðan notaðar til að leita úrbóta ef ástæða þykir til . Hinn samningurinn tekur til mastersritgerðar sem nemandi LbhÍ mun vinna nú á vordögum og lítur að skipulagi og endurheimt votlendis Katanestjarnar á Grundartanga . Gísli Gíslason hafnarstjóri Faxaflóahafna segir bæði verkefnin afar gagnleg Faxaflóahöfnum og ánægjulegt að styðja um leið við starfsemi Landbúnaðarháskólans með raunhæfum og krefjandi verkefnum .